স্থানীয় সরকার বিশেষজ্ঞ ড. তোফায়েল আহমেদ বলেন, এখন এগুলো কেরানির কথা। তাদের তো নির্বাচন করতে হবে। তাদের মূল কাজ হচ্ছে নির্বাচন করা। নির্বাচনটা গ্রহণযোগ্য, অংশগ্রহণমূলক করতে যা যা করা দরকার সম্ভব সবই তাদের করা উচিত। এখানে আইনে কোনো জায়গায় তাদের বাধা দেয় না। যখন দেখা যাচ্ছে রাজনৈতিক দলগুলোর মধ্যে গণ্ডগোল হচ্ছে তখন তারা ভূমিকা রাখতে পারে। এটি কোনো বিষয় না। কাজের বাইরে আইনের বাইরে আমরা কিছু করব না এগুলো ভিন্ন কথাবার্তা। একটা সুষ্ঠু-সুন্দর নির্বাচনের জন্য কমিশন যে উদ্যোগই নেয় সেটিই আইন। আইনের বাইরে কিছু না। উচ্চ আদালতের রায়ে তাদের কাজের এখতিয়ারের বিষয়গুলো বলে দেয়া হয়েছে। আসলে সদিচ্ছাটা হচ্ছে বড় কথা।